钦定古今图书集成/方舆汇编/职方典/第1408卷 > 柳州府山川考二 通志府县志合载
## 钦定古今图书集成/方舆汇编/职方典/第1408卷 > 柳州府山川考二 通志府县志合载

宾州

南山　州治前案

天柱山　即灯台山。按《通志》：在州西南八十里，高耸为诸山望。

马鞍山　按《县志》，势如马鞍。

马碑山　，相传锺馗常坐于此，今尚有遗形。金鸡山　，在州西，常有金鸡栖止。

石壁山　按《通志》：在州东，与白羊山相对，罗凤岭　势如长蛇，即州之后屏山。

《廖平岩　》，昔六祖常憩岩中。

葛公岩　昔葛公避暑于此。

白村岩　，路通武缘，因贼出没无常，乃塞岩口。仙影山　，《府志》无。按《通志》在州北，传有二仙女游此。

岭方山　《府志》无。按《通志》，古郡名，岭方因之。武渌山　，《府志》无。按《通志》，在州南。

双山　《府志》无。按《通志》，在州东，与武渌山相对。古漏山　《府志》无。按《通志》，去州四十里，下有泉水滴漏，四时不竭。

镇龙山　《府志》无。按《通志》：在州东南八十里，高出诸山，绵亘百里。

铜泉山　《府志》无。按《通志》，在州东十七里，下有神祠。

圆珠岭　《府志》无。按《通志》：在州南门外，大江湾流，如珠环抱。

甘村岩　《府志》无。按《通志》，在州西南。

临浦江　　　。丁桥江　　　。《东恢江》。

龙龚江　　　、膺埠江　　　、《官桥江》。

思览江　以上诸江，俱山源流注，聚成小江，惟思览近邹墟，小舟可渡，冬则滩险水浅。

李依江　《府志》无。按《通志》，在州东三十里，源出琅琊乡。

武陵江　《府志》无。按《通志》，在州东南三十里，源出武渌山。

《宝水　府志》无载，《通志》

白鹤泉　《府志》无。按《通志》：在州南三十里，源出南山。

鲎寨泉　《府志》无。按《通志》：四时常温。

马潭　《府志》无。按《通志》：在州东二十里。

古漏水　《府志》无。按《明一统志》：在州西。源出古漏山，下流合宾水、李依江，入都泥江，合大江迁江县

挂榜山　，在县东半里。过江东岸，回亘十里，为邑屏障。

印山　在县西，过红水江三里，形如金印特峙，为邑后峰。

鹧鸪山　按《县志》：“在县东南，过清水江十里。相传立峒山中，形如鹧鸪，暮春时，鹧鸪群集于上，飞鸣𩰚击万山之中，岩谷峻险，树木蔽障。” 纱帽山　在县东南，过清水江八十里，与贵县交界，以形如纱帽，故名。内有岩，可容百人。岩有水常盈，旧有大林，贼伏匿于中，伺劫行人，因设清水镇巡检。

遇仙岩　按《志》：县在印山半腰，岩口仅方丈光明，再入则幽暗。俗传樵者避雨，遇二叟对奕，一叟踞侧，雨息不见。遂塑三仙祀之。后增塑五像为八仙，募僧住持。岩外构亭，名曰“望仙。” 土人凡有灾祲，祷之辄应。今废。

瓦山岩　按《县志》：在县西十里，即龙江县旧址。上层玲珑光彻，可容百数人；下层平坦，堪居牛畜。山下凡有警，即村人携眷牵畜入岩避之。戊子兵燹，得赖瓦全者，岩之力也。

黑洞岩　按《县志》：“在县西南四十里，不甚高，岩有路可通往来。岩光亮，中一石壁障而幽，须然炬而过，随复光明，多竹树。傍一石盘，长丈许，宽二尺，玲珑奇巧。内池三道，常畜金鱼。前人欲取归之，忽见一蛇蟠踞其上，回绕逞螫，人勿敢近，遂弃之。又一石磬，扣之辄响，清音可爱。凡遇蚺蛇出曝，年必旱，土人以此验丰歉。”

石牛岩　按《县志》：“在印山之侧。俗传石牛现身，盗食横州永淳田稻，夜尽百亩，土人跟逐至此，牛遂隐入石壁，乃募匠煮油，且淋且凿，石裂，牛现形如黄牯。今牛迹油痕尚存。”

鸳鸯窝　按《县志》：“在遇仙岩内幽处，产鸳鸯石。石有雌雄，不可炬取，伏行暗摹，或一对二对，取回磨如钱厚，见黑点即止。将盘贮醋，置石各一方，徐徐近，合雄石骑于雌石上，故名鸳鸯石。相传妇佩之不孕。”

钟山　《府志》无。按《通志》，在县北一里，下有岩。永昌山　《府志》无。按《通志》，在城西七里，石岩宽大。

《虎山　府志》无。按《通志》，在县东二里，中有八仙洞，下有白石如牛。

烟合山　《府志》无。按《通志》：在城西三里，时有烟霞变现。

泊舰山　《府志》无。按《通志》：在县北五里，石笋奇特，行舟驻观。

古党山　《府志》无。按《通志》，在县西五里，《唐书》有党州。

堡积山　《府志》无。“按《明一统志》” 县东二里。叠石崔嵬，不通道路，山顶稍平，乡民曾避寇于此。瓦山　《府志》无。“按《明一统志》” ，在县西十里，山峰险峻。

双髻山　《府志》无。按《明一统志》：在县南十里，两峰并列如双髻。

清水江　源出上林，至城东北，合红水江，下来宾，达浔梧、东粤。由江口转江，通桂林、柳庆在上，鱼梁滩险，大船难进，小舟仅可到上林邹墟埠。红水江　源出贵州，穿山泻至城东北，会清水江，合流而下。秋夏水红黄而难饮，春冬水青而难行。上有险滩十五处，名曰“十五滩” ，渔人见之魂消。又云：“消魂滩” 高险莫比，大小船无敢进者。龙降江　离城南二十里。一源出自上里石叠村，一源出自中流村，至青水江会流而下。相传白马下饮，土人见而死之，是以名焉。

北三江　离城东北五十里。一源出忻城土县板黄村，一源出北三牛蜡村，至那寺村合流直下，其北三各村布居两岸。按《县志》，“土人因浅处筑坝，架竹为车，车水灌田，春冬水清见底，土人执铁义，乘竹筏以射鱼” ，至莫通村，合红水江流下来宾。

白瀑滩　离文辉塔二里，源出北四感旧村，至剥峡山，会红水江合流江口，滩高丈许，水势飞奔，俯而下视，惊涛虐浪，形如瀑布。

黄牛滩　离文辉塔下水七里。按《县志》，红水江中突出一石，形如黄牛，浪滚滔天，如牛冲击，上水船缆断，击之即破，下水船浪冲，击之亦破。铜鼓滩　即黄牛滩尾也。其水甚险。按《县志》，下水右岸有水岩，悬一石鼓，冬月水干往来，舟子以篙击之，响如铜鼓。

北府渊　在城东北隅，即青红水分界处也。上有滩颇险，下即深渊。按《县志》相传，渊有龙四川楼铜钟，每夜常飞下，与龙相击，至鸡鸣钟，胜则鸣而响如，负则寂然。其钟为前人扣断两角，至戊子兵乱，钟为贼碎。其滩之上，每年水涨，堆沙积成小坡，或在此岸，或在彼岸。如傍城岸则来岁主丰，傍榜山岸则来岁主旱。土人常以此验丰歉焉。

都泥江　《府志》无。按《通志》，在县北。

《龙江　府志》无。按《通志》，在县南。

贺水　《府志》无。按《通志》，在县西。

武节水　，《府志》无。按《通志》，在县西。

武绳水　《府志》无。按《通志》，在县南。

上林县

《罗艾山　》，罗艾入山采茶，遇仙于此，遂移妻子家焉。

镆鎁山　，在县南九里。昔有樵者入山得古剑于此，因名。

罗洪山　按《通志》：“在县东五十里，中有洞，宋韦旻读书处。”

八角山　《府志》无。按《通志》：在县北五里，一名扶岚。

大明山　《府志》无。按《通志》：在县西十里，中有五峰插霄，上有深潭，昔传有光烛数里。

罗勾山　《府志》无。按《通志》，在县西。

石光山　《府志》无。按《通志》：在县北十里，日照山石有光，故名。

茶山　《府志》无。按《通志》：“在上林乡，产茶。”

罗密山　　　文梁山　　　磨山　《府志》无，按《通志》俱在县东四十里。

鸡笼山　　　、高眼山　　　、石蓬山　《府志》无，按《通志》俱在县东南。

云陵山　，《府志》无。按《通志》，在县东，唐邑人卢六修道处。

狮山　　　　螺山　《府志》无，按《通志》俱在县东五十里，平地特起，旁有狮螺江。

《旗山　府志》无。按《通志》在八寨。

辇山　《府志》无。按《通志》，在县东。

争光岭　《府志》无。按《通志》，在县东。

莫山岩　《府志》无。按《通志》去县四十里，内有潭尖岭　，《府志》无。按《通志》，在县东十里。

章光岭　《府志》无。按《通志》，在县东十五里。智诚洞　《府志》无。按《通志》，在县东二十里，唐韦厥隐居处。

白云洞　《府志》无。按《通志》，“在县北三十里，宋白云先生韦旻隐居于此。”

古禄山　，《府志》无。按《明一统志》：“在县东南六里，上有石坛，号仙殿。宋雍熙中，有卢氏登山采药，遇仙于此。”

思邻山　《府志》无。按《明一统志》：“在县西一十二里。昔有何邻者，隐居于此，颇有道术。年百馀岁，不知所适，乡人思之，故名。”

南江　发源自大明山。按《县志》，“南流环绕县治，迤逦十馀里，与北江合，名曰通津。”

北江　发源自古零土司。按《县志》，北流至章光岭下，汇于南江，名曰“通感。” 二水合流东注，直达邹墟大河。但石涧盘错，潆洄曲折，不可以通舟楫。

周利江　《府志》无。按《通志》出感化乡。

黄龙江　里仁江　、化龙江　。周江　《府志》无。按《通志》俱在县北，皆流注马波。

龙母江　《府志》无。按《通志》：在县南三里，出大明山，合章光江。

马波江　《府志》无。按《通志》源出茶江，流合迁江。樊庙江　《府志》无。按《通志》出渌洛山。

《澄江　府志》无。按《通志》，出大明山，入马波江。淡竹水　《府志》无。按《通志》，在县南八里，出淡竹山，会于马波。

明镜湖　《府志》无。按《明一统志》：“在县西南，其水清澈。”